《金陵怀古 其一》
清代·周起渭

钟阜犹存王气销，石城自打晚来潮。行逢旧燕乌衣巷，偶听残莺白下桥。

风月一天袁虎咏，衣冠满地阿龙超。临觞莫漫悲千古，六十年前是六朝。

作者简介：（1662—1714）清贵州贵阳人，字渔璜，又字棡野。康熙三十三年进士，累官詹事府詹事。工诗，与姜宸英等齐名，又与史申义并称翰苑两诗人。